ཨ་རི་དང་ཡུ་རོབ་ཀྱི་རྒྱལ་ཁབ་ཁག་ཅིག་རྒྱལ་ཞེན་རིང་ལུགས་ཀྱི་ལམ་ལ་སོང་བཞིན་པའི་དཀའ་ངལ་ལ་གདོང་ལེན་སྐོར་བཀའ་འདྲི་ཞུས་པར་༸གོང་ས་མཆོག་ནས་གལ་ཏེ་འཇིག་རྟེན་བཀོད་པ་པོ་འདོད་མཁན་ཡིན་ན།འཛམ་གླིང་ནང་གི་འགྲོ་བ་མི་ཐེར་འབུམ་བདུན་པོ་ཡོངས་རྫོགས་འཇིག་རྟེན་བཀོད་པ་པོ་གཅིག་གིས་བཀོད་པའི་ཕྲུ་གུ་ཡིན་པ་དང།གལ་ཏེ་ཆོས་ལ་ཡིད་ཆེས་བྱེད་མཁན་ཞིག་མིན་ཚེ་དེང་སྐབས་རྒྱལ་སྤྱིའི་དཔལ་འབྱོར་གྱི་གནས་བབ་དང་ལྷག་པར་གོ་ལའི་གནམ་གཤིས་འགྱུར་ལྡོག་གི་གནས་སྟངས་བཅས་ཀྱི་ཁྲོད་འཛམ་གླིང་འདིའི་རྒྱལ་ཁབ་ཡོངས་རྫོགས་གཅིག་ལ་གཅིག་བརྟེན་གྱི་སྒོ་ནས་མཉམ་གནས་བྱེད་དགོས་སྟབས།བསམ་བློ་དེའི་རིགས་ནི་དངོས་ཡོད་གནས་སྟངས་དང་མ་འཚམ་པ་དང།ཕུགས་རྒྱང་མེད་པའི་བསམ་བློ་ཞིག་རེད་ཅེས་བཀའ་གནང་བ་མ་ཟད།ཨ་རི་ལྟ་བུར་ཆ་མཚོན་ན་རང་དབང་ལྡན་པའི་འཛམ་གླིང་སྣེ་ཁྲིད་གནང་མཁན་རྒྱལ་ཁབ་ཞིག་ཆགས་ཡོད་ཀྱང་སྲིད་འཛིན་མཆོག་གིས་ཨ་མི་རི་ཀ་དང་པོ་ཞེས་རང་རྒྱལ་ཁབ་ཀྱི་ཁེ་ཕན་སྔོན་ལ་བཟུང་བའི་སྲིད་བྱུས་དེ་༸གང་ཉིད་ཀྱི་ཐུགས་ལ་རྩ་བ་ནས་འབབ་མེད་སྐོར་བཀའ་གནང་བ་དང་འབྲེལ།རྒྱལ་ཁབ་དེའི་མ་འོངས་གནས་བབ་དེའང་འཛམ་གླིང་ཡོངས་ལ་རག་ལས་ཡོད་སྐོར་བཀའ་བསྩལ་ཡོད།